Na temelju članka 7. Zakona o financiranju političkih aktivnosti i izborne promidžbe („Narodne novine“ broj 29/19. i 98/19) i članka 30. Statuta Općine Kloštar Podravski („Službeni glasnik Koprivničko-križevačke županije“ broj 4/21), Općinsko vijeće Općine Kloštar Podravski na 31. sjednici održanoj 9. prosinca 2024. donijelo je

**ODLUKU**

**o raspoređivanju redovitih godišnjih sredstava za rad političkih stranaka**

**zastupljenih u Općinskom vijeću Općine Kloštar Podravski u 2025. godini**

Članak 1.

 Odlukom o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2025. godini (u daljnjem tekstu: Odluka) određuje se način raspoređivanja sredstava iz Proračuna Općine Kloštar Podravski za 2025. godinu (u daljnjem tekstu: Proračun), za financiranje rada političkih stranaka zastupljenih u Općinskom vijeću Općine Kloštar Podravski (u daljnjem tekstu: Općinsko vijeće) za 2025. godinu.

Članak 2.

 Sredstva planirana u Proračunu za redovito godišnje financiranje rada političkih stranaka zastupljenih u Općinskom vijeću iznose 1.984,08 EUR.

Članak 3.

 Iznos sredstava za svakog člana u Općinskom vijeću utvrđuje se u mjesečnoj svoti 12,16 eura, tako da se sredstva raspoređuju pojedinoj političkoj stranci razmjerno broju njenih članova u Općinskom vijeću kako slijedi:

* HRVATSKA DEMOKRATSKA ZAJEDNICA – HDZ 9 članova 109,44 EUR,
* MREŽA NEZAVISNIH LISTA – MREŽA 1 član 12,16 EUR,
* SOCIJALDEMOKRATSKA PARTIJA HRVATSKE – SDP 1 član 12,16 EUR,
* HRVATSKA SELJAČKA STRANKA – HSS 2 člana 24,32 EUR.

Članak 4.

 Za svakog izabranog člana Općinskog vijeća podzastupljenog spola političkim strankama također pripada i pravo na naknadu u visini od 10% iznosa predviđenog po svakom članu Općinskog vijeća, što predstavlja svotu od 1,21 EUR tako da političkoj stranci pripada pravo na naknadu, i to:

- HRVATSKA DEMOKRATSKA ZAJEDNICA – HDZ 6 članica

7,26 EUR.

Članak 5.

 Sredstva utvrđena u članku 3. i 4. ove Odluke, doznačuju se na žiro-račun političke stranke, tromjesečno u jednakim iznosima.

Članak 6.

 Ova Odluka objavit će se u „Službenom glasniku Koprivničko-križevačke županije“, a stupa na snagu 1. siječnja 2025.

**OPĆINSKO VIJEĆE OPĆINE KLOŠTAR PODRAVSKI**

**KLASA: 402-01/24-01/26**

**URBROJ: 2137-16-01/01-24-01**

**Kloštar Podravski, 9. prosinca 2024.**

**PREDSJEDNICA:**

**Marija Šimunko**